هلندده بیر دینه منسوب اولانلارین نیسبتینین ایلک دفعه اهالینین یاری‌سینین آلتینا دوشدویو بیلدیریلدی.
هلند استاتیستیک بیروسو، اؤلکه‌نین ۲۰۱۲-۲۰۱۷ آراسین‌دا ۱۵ یاش اوستو اوچون دین خریطه‌سینی اورتایا قویان راپور یاییملادی.
راپورا گؤره، ۲۰۱۲ده اؤزونو "آتئیست" اولاراق تانیملایانلار یوزده ۴۶،۲ ایکن، بو نیسبت ۲۰۱۷ده یوزده ۵۰،۷یه چیخدی.
بئله‌لیکله، اؤلکه‌ده بیر دینه منسوب اولانلارین نیسبتینین ایلک دفعه اهالینین یاری‌سینین آلتینا دوشدویو قید اولوندو.
بو بیلگیلره گؤره، هلند، آوروپا بیرلیگی‌نین، اهالینین یاری‌سین‌دان چوخو آتئیست اولان دیگر اویه‌لری فرانسا، چک، سوئد و استونی آراسینا قاتیلدی.
هلندده ۲۰۱۲ده یوزده ۴۲،۸ اولاراق معین ائدیله‌ن خریستیان اهالی، ۲۰۱۷ده یوزده ۳۸،۵ه گئریله‌دی. مسلمان اهالی ایسه عینی ایللرده یوزده ۴،۵دن یوزده ۵،۱ه چیخدی.
کلیسه‌یه گئدنلرین ساییسینین گئتدیکجه آزالدیغی قید ائدیله‌ن راپور‌دا، مسجده گئدنلرین ساییسین‌دا ایسه دییشیک‌لیک اولمادیغی ایفاده ائدیلدی.
هلندده بیر دینه منسوب اولدوغونو سؤیله‌یه‌نلرین نیسبتی ۱۹۹۹دا یوزده ۶۰ ایکن، ۲۰۱۲ده یوزده ۵۳،۸ه، ۲۰۱۷ده ده یوزده ۴۹،۳ه گئریله‌دی.
